Pilaitės futbolo maniežas

Pilaitės futbolo maniežas – sporto maniežas ir aikštynas Vilniaus vakaruose, Pilaitėje, šalia Pilaitės gimnazijos pastato. Šaltuoju metų laiku, pripūtus kupolą aikštynas tampa Pilaitės futbolo maniežu. Kupolas yra 110 metrų ilgio, 70 metrų pločio, 19 metrų aukščio.Pilaitės futbolo maniežas - kupolas. Activevilnius.lt (tikrinta 2024-04-25). Kupolas pripučiamas prieš kiekvieną žiemos sezoną, o pavasarį išleidžiamas.Vilniaus Pilaitės rajone atidarytas išskirtinis futbolo maniežas. 2020-08-04, Lff.lt (tikrinta 2024-06-14). Šalia maniežo pastatytos modulinės persirengimo kabinos su dušais, lauke atnaujinta krepšinio aikštelė ir lengvosios atletikos zona.Atidarytas išskirtinis futbolo maniežas Pilaitėje (nuotraukos). 2020-08-04, Madeinvilnius.lt (tikrinta 2024-04-25). Maniežas priklauso Pilaitės gimnazijai, kuri infrastruktūrą išnaudos savo reikmėms, o laisvu laiku aikštėje gali treniruotis vaikai, žaisti kiti futbolo mėgėjai.Pilaitėje pagaliau atidaromas pripučiamas futbolo maniežas. 2020-08-04, Lrt.lt (tikrinta 2024-04-25). Vasarą, kol gimnazistai dar nelanko mokyklos, dengtu stadionu gali naudotis privačios futbolo mokyklos.Žadėjo praeitą rudenį, bet atidaro tik dabar: Pilaitėje pagaliau veiks dengtas futbolo maniežas. 2020-08-03, 15min.lt (tikrinta 2024-04-25).

 Istorija 

2020 m. stadionas iš pagrindų renovuotas, įrengiant kupolą. Po renovacijos stadionas atidarytas 2020 m. rugpjūčio 4 d. Stadioną planuota atidaryti dar 2019 m. rudenį, tačiau atidarymas dėl techninių kliūčių užtruko. Pilaitės futbolo maniežo rekonstrukcija kainavo 2,25 mln. eurų. Vilniaus miesto Savivaldybė maniežo projektui skyrė 1,5 mln. eurų, 0,6 mln. eurų prie projekto prisidėjo Švietimo, mokslo ir sporto ministerija. Lietuvos futbolo federacija maniežui padovanojo maždaug 150 000 eurų vertės dangą.Atidarytas dengtas futbolo maniežas sostinės Pilaitėje. 2020-08-04, Diena.lt (tikrinta 2024-04-25).

2021 m. sausio 26–27 d. naktį maniežas dėl didelio snygio sugriuvo. Aikštyne prieš tai vakare treniravosi Vilniaus „Žalgirio“ futbolininkai, čia du kartus per savaitę treniruojasi ir elitinė aukšto meistriškumo „Ateities“ futbolo mokyklos vaikų grupė. Naktį maniežas buvo tuščias ir pavyko išvengti rimtesnės nelaimės.Sniego žala futbolui: savivaldybės maniežo kupolas neatlaikė, privatus stovi dėl bendruomenės talkos. 2021-01-27, Lrt.lt (tikrinta 2024-04-25). Remontas kainavo 130 000 eurų.

2024 m. sausį ledo luitas vėl buvo pažeidęs maniežo kupolą.

 Šaltiniai 

 Nuorodos 
 Pilaitės maniežas (Madeinvilnius.lt)

Kategorija:Vilniaus stadionai